IRCP พุ่งเกือบ 10% เก็งผลประกอบการปีนี้ทุบสถิติเดิม
IRCP พุ่งเกือบ 10% ณ เวลา 10.28 น. ราคาอยู่ที่ 7.10 บ. บวก 0.60 บ. หรือ 9.23% สูงสุดที่ 7.30 บ. ต่ำสุดที่ 6.70 บ. มูลค่าซื้อขายที่ 93.99 ลบ. โดยคาดว่านักลงทุนเข้าซื้อเก็งกำไร หลังบริษัทมั่นใจกำไร-รายได้โตตามเป้า อีกทั้งคาดผลประกอบการในปี 58 จะทำสถิติใหม่สูงสุด
7 ก.ย. 2558

ผู้สื่อข่าวรายงานว่า ราคาหุ้นบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP ณ เวลา 10.28 น. ราคาอยู่ที่ 7.10 บาท บวก 0.60 บาท หรือ 9.23% สูงสุดที่ 7.30 บาท ต่ำสุดที่ 6.70 บาท มูลค่าซื้อขายที่ 93.99 ล้านบาท ขณะที่ดัชนีตลาดหุ้นไทยโดยรวมลบ 0.21%
 
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่นายกังวาล กุศลธรรมรัตน์ ประธานเจ้าหน้าที่บริหาร IRCP กล่าวก่อนหน้านี้ว่าบริษัทประเมินภาพรวมผลประกอบการครึ่งปีหลังจะเติบโตดีกว่าครึ่งปีแรกหากภาครัฐบาลและภาคเอกชนประกาศงานประมูลการวางระบบโทรคมนาคมออกมา
สำหรับผลประกอบการทั้งปี 58 บริษัทมั่นใจกำไรสุทธิและรายได้จะเติบโตได้ตามเป้าหมายที่วางไว้ โดยมีอัตราการเติบโตที่ 30% (ไม่รวมกับธุรกิจใหม่) และคาดว่าผลประกอบการในปี 58 จะทำสถิติใหม่สูงสุดต่อจากปีก่อนแน่นอน ขณะที่ 6 เดือนแรก บริษัทมีรายได้แล้ว 567.18 ล้านบาท กำไรสุทธิ 20.12 ล้านบาท อนึ่งในปี 2557 บริษัทมีรายได้อยู่ที่ 1,665.37 ล้านบาท และมีกำไรสุทธิที่ 133.58 ล้านบาท
ด้านเทคนิค บล.ทรีนีตี้ ระบุในบทวิเคราะห์ (7 ก.ย.) IRCP แนะนำ Trading buy แนวรับ 6.4-6.1 บาท แนวต้าน 6.8-7.1 บาท โดยราคาอยู่ในช่วงลุ้นการเด้งกลับขึ้นมา test R from MAV(75&amp;200) with volume surge อยู่ ดังนั้นหากไม่หลุดแนวรับที่ 6 ลงมาให้ STOPLOSS ก็จะดู OK ต่อ เพราะ Indicatorระยะสั้นก็ยังเล่นในช่องสัญญาณเชิงบวกอยู่จึงทำห้ Trading  สั้นๆได้  
      